**Tánctörténet tanár MA záróvizsga tételek**

**2025.**

1. Hogyan alkalmazza tanóráin az audiovizuális eszközöket? (Témakörök és tanulmányi szintek szerint milyen időarányban alkalmaz vetítést, és mikor mitől függ ez az arány? Milyen vizuális anyagokat használ szívesen, milyen forrásokból merít?) Mindezt a színpadi néptáncművészetre, a „Magyar Iskolára” vonatkoztassa! (alkotók, művek, alkotások)

2. Hogyan kapcsolná id. Harangozó Gyula életművét más alkotók műveihez? (Koreográfiai és tematikai áthallások a kortársak és a korábbi korszakok darabjaiból)

3. Építsen fel egy tánctörténet órát az írásos tánctörténeti forrásokra utalva, a két világháború közötti operai balettéletre vonatkozóan!

4. Milyen feladatokat adna a tanulóknak a magyar vidéki táncegyüttesek újításainak bemutatásához azért, hogy közben a történelmi és társadalmi szempontokat is megismerjék?

5. Milyen táncesztétikai alapfogalmakat tart fontosnak megmagyarázni a magyar mozdulatművészet történetének oktatásában? Ezeket hogyan illusztrálja?

6. Milyen eszközökkel tudja közelebb hozni a hallgatókhoz azokat az anyagrészeket, amelyhez limitált a vizuális anyag? Például a magyar színpadi néptáncművészet kezdetei (Az Ezredéves Országos Kiállítástól a Gyöngyösbokrétáig)

7. Amennyiben digitális úton osztja meg diákjaival egy előadás, egy dokumentumfilm, vagy más, a tánctörténet oktatáshoz kapcsolódó anyag linkjét, milyen elemzési, feldolgozási szempontokat ad meg ehhez? Mutassa ez be egy mai magyar, kortárs alkotó pályaképén keresztül!

8. Mely táncművek megismertetését tartja nélkülözhetetlennek Seregi László életművéből annak érdekében, hogy az életmű jellemzői megjelenjenek?

9. A horizontális oktatáson kívül milyen eszközöket alkalmaz és hogyan a magyar színpadi néptáncművészet első koreográfusnemzedékének (alkotók, műfajok) oktatásában?

10. Milyen óravázlat mentén, milyen illusztrációs anyagokkal tanítaná a táncmesterek, tánctársaságok és nemzeti társastáncok a reformkori Magyarországon anyagát?